wickkiey/tamil-wikipedia-chunked huggingface dataset:
# லியோபோல்டோ கிரெல்லி (பேராயர்)

## இந்திய கத்தோலிக்க குருமார்களுக்கு கோரிக்கை

இந்தியாவிற்கான அப்போஸ்தல தூதுவர் என்ற முறையில் இவர், 29 அக்டோபர் 2021 அன்று வெளியிட்ட அறிக்கையில் தமிழ்நாடு மற்றும் கேரளாவில் செயல்படும் கத்தோலிக்க மதகுருமார்கள் சுதந்திரமான அறக்கட்டளைகள் மற்றும் தன்னார்வ தொண்டு நிறுவனங்களில் பதவிகளை வகிப்பதில் இருந்து விலகி இருக்க கேட்டுக்கொண்டார்.
மேலும் **தமிழ்நாடு ஆயர்கள் பேரரவை**, மறைமாவட்ட நிர்வாகிகளின் அனுமதியின்றி கத்தோலிக்க மதகுருமார்கள் தனித்த அறக்கட்டளைகள் அல்லது சங்கங்களுடன் தொடர்புபடுத்தப்படுவதில்லை என்பதை உறுதிப்படுத்த வேண்டும் என அறிவுறித்தியுள்ளது.
# டிராவல்எக்சுபி

**டிராவல் எக்சுபி** என்பது செலிபிரிட்டிஸ் மேனேஜ்மென்ட் பிரைவேட் லிமிடெட் நிறுவனத்திற்கு சொந்தமான இந்திய நாட்டு கட்டணத் தொலைக்காட்சி அலைவரிசை தொலைக்காட்சி சேவை ஆகும். இந்த அலைவரிசை பிப்ரவரி 2, 2011 ஆம் ஆண்டு முதல் தமிழ், ஆங்கிலம், இந்தி மற்றும் வங்காளம் போன்ற மொழிகளில் ஆரம்பிக்கப்பட்டது.
# அங்கோலாவில் கருக்கலைப்பு

**அங்கோலாவில்** கருக்கலைப்பு (**Abortion in Angola)** என்பது பெண்ணின் உயிரை அல்லது ஆரோக்கியத்தை காப்பாற்றுவதாய் இருந்தாலும், கற்பழிப்பு அல்லது கருவில் குறைபாடுகள் ஏற்பட்டாலும் மட்டுமே சட்டபூர்வமாக ஏற்றுக் கொள்ளப்படுகிறது. வெவ்வேறு நிலைமைகளின் கீழ் செய்யப்படும் எந்தவொரு கருக்கலைப்பும் பெண் மற்றும் அந்நடைமுறையைச் செய்யும் நபருக்கு ஐந்து ஆண்டுகள் வரை சிறைத்தண்டனை விதிக்கப்படும் (தண்டனைச் சட்டம் - உட்பிரிவு 154). கருக்கலைப்பின் விளைவாக பெண் இறந்துவிட்டால் அல்லது பயிற்சியாளர் வழக்கமான அடிப்படையில் கருக்கலைப்பு செய்தால், குற்றவியல் குற்றச்சாட்டுகள் மூன்றில் ஒரு பங்காக மேலும் அதிகரிக்கப்படும் (உட்பிரிவு. 155).
# அங்கோலாவில் கருக்கலைப்பு

## சட்ட ரீதியான தகுதி

1975 ஆம் ஆண்டு அங்கோலா சுதந்திரம் பெற்ற பிறகு 1886 போர்த்துகீசிய தண்டனைச் சட்டத்தின் கீழான உட்பிரிவுகள் மாற்றப்படாமல் விடப்பட்டது, கருக்கலைப்புக்கான அணுகல் மிகவும் கட்டுப்படுத்தப்பட்டிருந்தது. கர்ப்பம் பெண்ணின் உயிருக்கு அச்சுறுத்தலாக இருந்தால் மட்டுமே கருக்கலைப்பு கிடைக்கும். ஜனவரி 2019 ஆம் ஆண்டு சனவரியில் புதிய தண்டனைச் சட்டத்தை ஏற்க அந்நாட்டு தேசிய சட்டமன்றத்தில் புதிய சட்டம் நிறைவேற்றப்பட்டது. இது உடல்நலம், கற்பழிப்பு மற்றும் கருவின் குறைபாடுகள் ஆகியவற்றை உள்ளடக்கிய சூழ்நிலைகளில் கருக்கலைப்பு சட்டப்பூர்வமானதாக விரிவுபடுத்தியது. பிறகு சனாதிபதி இயோவா லோரெங்கோ புதிய சில விதிகளுக்கு தடை விதித்தார் மற்றும் கடுமையான ஊழல் எதிர்ப்பு நடவடிக்கைகளை கோரினார். தேசிய சட்டமன்ற புதிய குற்றவியல் சட்டத்தின் (சட்டம் 38/20) இறுதி பதிப்பு 2020 ஆம் ஆண்டு நவம்பர் 4 அன்று ஒப்புதல் வழங்கப்பட்டது. 1929 போர்த்துகீசியக் குறியீட்டை மாற்றியமைத்த புதிய குற்றவியல் நடைமுறைச் சட்டத்துடன் சட்டம் 39/20 சட்ட சீர்திருத்தத்தில் 2020 ஆம் ஆண்டு நவம்பர் 6 அன்று சனாதிபதி கையெழுத்திட்டார். 2020 ஆம் ஆண்டு சூலை மாதம் 22 அன்று இச்சீர்திருத்தம் சட்டமன்றத்தால் அங்கீகரிக்கப்பட்டது. புதிய சட்டத் திருத்தங்கள் 90 நாட்களுக்கு பின்னர் 2021 ஆம் ஆண்டு பிப்ரவரி மாதம் 9 ஆம் தேதியன்று அமலுக்கு வந்தன. 2020 ஆம் ஆண்டு நவம்பர் மாதம் 11 ஆம் தேதியன்று அதிகாரப்பூர்வமாக அரசிதழில் வெளியிடப்பட்டது
# மஞ்சள் கீளி

**மஞ்சள் கீளி** அல்லது **பார்க்கீளி** (*Lutjanus fulvus*) என்பது அக்டினோட்டெரிகீயை மீனின் ஒரு இனமாகும். இது கொண்டல் குடும்பத்தைச் சேர்ந்த ஒரு ஸ்னாப்பர் மீனாகும். இது இந்தோ மேற்கு பசிபிக் பிராந்தியத்தைச் சேர்ந்தது. அந்த எல்லைக்குள் பிடிக்கப்படும் முக்கியமான மீன் இதுவாகும்.
# மஞ்சள் கீளி

## விளக்கம்

மஞ்சள் கீளியின் முதுகுத் துடுப்பில் 10 முதுகு துடுப்பு முட்கள் மற்றும் 14 மென்மையான கதிர்கள் இருக்கும். குதத் துடுப்பில் 3 முட்கள் மற்றும் 8 மென்மையான கதிர்கள் உள்ளன. இந்த மீன் அதிகபட்சமாக 40 செமீ (16 அங்குலம்) நீளத்தை அடைகின்றன. இருப்பினும் பொதுவாக 25 செமீ (9.8 அங்குலம்) வரை காணப்படுகின்றன.
ஒரு மீன் குட்டி]]
# மஞ்சள் கீளி

## பரவலும், வாழ்விடமும்

மஞ்சள் கீளிகள் இந்தோ பசிபிக் கடல் பகுதியில் பரவலாக உள்ளன. இது ஏடன் வளைகுடா மற்றும் கிழக்கு ஆபிரிக்காவிலிருந்து தெற்கே தென்னாப்பிரிக்கா வரை இந்தியப் பெருங்கடல் வழியாக காணப்படுகிறது, ஆனால் இது பாரசீக வளைகுடாவில் இருந்து கிழக்கே மார்க்கெசசுத் தீவுகள் மற்றும் லைன் தீவுகள் வரை இல்லை. இது வடக்கே யப்பான் முதல் தெற்கே ஆத்திரேலியா வரை காணப்படுகிறது. இவை 2 முதல் 75 மீ (6 அடி 7 முதல் 246 அடி 1 அங்குலம் வரை) ஆழத்தில் உள்ளன. மேலும் இவை பவழப் பாறைகளின் ஆழப்பொந்துகள், பாறைச் செறீவுகளில் வாழ்கின்றன. இதில் குட்டி மீன்கள் எப்போதாவது ஆழமற்ற சதுப்பு நிலங்களிலும் நன்னீர் நீரோடைகளின் கீழ் பகுதிகளிலும் பதிவு செய்யப்படுகின்றன.
# மஞ்சள் கீளி

## உயிரியல்

மஞ்சள் கீளி மீன்களானது ஓடுடைய கணுக்காலிகள், கடல் வெள்ளரி, தலைக்காலிகள் போன்றவற்றை இரவு நேரங்களில் வேட்டையாடும். யப்பானின் யாயாமா தீவுகளில் நடத்தப்பட்ட ஒரு ஆய்வில், இந்த மீன்களில் வயது முதிர்ந்தது 34 வயதில் உள்ளது என்றும், பெரும்பாலான மீன்கள் 3 வயதுக்கு மேற்பட்டவை என்றும் கண்டறியப்பட்டது. இவை சராசரியாக 22.5செமீ (8.9 அங்குளம்) நீளத்தில் பாலியல் முதிர்ச்சி அடைகின்றன. பெண் மீன்கள் சுமார் 4 வயதிலும், ஆண் மீன்கள் 20.7செமீ (8.1அங்குளம்), 3 வயதிலும் பாலியல் முதிர்ச்சி அடைகின்றன. இவை ஏப்ரல் மற்றும் அக்டோபர் மாதங்களுக்கு இடையில் அப்பகுதியில் முட்டையிடுவதாக என்று கருதப்படுகிறது.
# மரிலினா

**மரிலினா** (*Marilyna*) என்பது மேற்கு அமைதிப் பெருங்கடலைச் சேர்ந்த கோளமீன் பேரினமாகும் .
# மரிலினா

## சிற்றினங்கள்

இந்த பேரினத்தில் தற்போது மூன்று அங்கீகரிக்கப்பட்ட சிற்றினங்கள் உள்ளன:  
- *மரிலினா டார்வினி* <small>( காசுடெல்னாவ், 1873)</small>
- *மரிலினா மெராகென்சிசு* <small>( டி பியூபோர்ட், 1955)</small> (மெராக் தேரை மீன்)
- *மரிலினா ப்ளூரோசுடிக்டா* <small>(குந்தர், 1872)</small>
# சுங்கான்

**சுங்கான்** (*Plotosus lineatus*) என்பது பிளோடோசிடே குடும்பத்தைச் சேர்ந்த ஈல்டெயில் கேட்ஃபிஷ் இனத்தைச் சேர்ந்த ஒரு கெழுது மீன் ஆகும்.
# சுங்கான்

## விளக்கம்

சுங்கான் மீனானது அதிகபட்சமாக 32 &nbsp;செமீ (13&nbsp;அங்குளம்) நீளம் வரை எட்டும். இதன் கரும் பழுப்பு நிற உடலில் அணிலுக்கு உள்ளது போன்று கிரீம் அல்லது வெள்ளை நிறத்தில் நீளமான பட்டைகள் இருக்கும். இதன் வயிறு வெண்மையாக இருக்கும்.  
இந்த இனத்தின் மிகவும் குறிப்பிடத்தக்க அம்சம் இதன் துடுப்புகளில் உள்ளது. இதன் இரண்டாவது முதுகு துடுப்பு, வால் மற்றும் குத துடுப்பு போன்றவை விலாங்கு மீன்களைப் போலவே ஒன்றாக இணைந்துள்ளன. உடலின் மற்ற பகுதிகளில் நன்னீர் கெளுத்தி மீன்கள் போலவே உள்ளது. வாயானது நான்கு ஜோடி உணர் இழைகளால் சூழப்பட்டுள்ளது, நான்கு உணர் இழைகள் மேல் தாடையிலும், நான்கு உணர் இழைகள் கீழ் தாடையிலும் உள்ளன. முதல் முதுகு துடுப்பு மற்றும் மார்புத் துடுப்புகள் ஒவ்வொன்றும் அதிக நஞ்சுள்ள முட்களைக் கொண்டுள்ளன. அவை மரணத்தைக் கூட ஏற்படுத்தலாம். இவை பவளப்பாறைகளில் காணப்படுகின்றன; மேலும் கடலோரங்கள், திறந்த கடற்பகுதிகளிலும் காணப்படுகின்றன. இதனால் ஐரோப்பிய ஒன்றியம் முழுவதும் இந்த இனத்தை இறக்குமதி செய்யவோ, இனப்பெருக்கம் செய்யவோ, கொண்டு செல்லவோ, வணிகம் செய்யவோ அல்லது வேண்டுமென்றே இயற்கை வாழிடங்களில் விடவோ தடை செய்யப்பட்டுள்ளது.
# முரசொலி (இலங்கை)

**முரசொலி** (*Murasoli*) இலங்கையில் வெளிவந்த ஒரு தமிழ் நாளிதழ் ஆகும். இப்பத்திரிகை அதன் சுதந்திரமான செயல்பாட்டிற்காக பெயர் பெற்றதாகும். தமிழர்களைக் கலந்தாலோசிக்காத இந்திய-இலங்கை ஒப்பந்தத்தை இது எதிர்த்தது. சின்னதுரை திருச்செல்வம் என்பவரால் முரசொலி பத்திரிகை நிறுவப்பட்டது. இந்திய அமைதி காக்கும் படையால் இவர் பலமுறை கைதுசெய்யப்பட்டார். இவரது மகன் அகிலன் திருச்செல்வம் இந்திய அமைதி காக்கும் படை ஆதரவு பெற்ற ஈழமக்கள் புரட்சிகர விடுதலை முன்னணியினரால் படுகொலை செய்யப்பட்டார். சின்னதுரை திருச்செல்வமும் அவரது மனைவியும் கொழும்பில் பாதுகாப்புக்காக இடம் விட்டு இடம் பெயர்ந்து தலைமறைவாகினர். இந்திய அமைதி காக்கும் படையால் முரசொலி மூடப்பட்டது. பத்திரிகையின் அனைத்து நகல்களும் பறிமுதல் செய்யப்பட்டன. பத்திரிகையாளர்கள் மற்றும் தொழிலாளர்கள் கைது செய்யப்பட்டனர். பத்திரிகையின் அச்சு இயந்திரங்கள் 1987 ஆம் ஆண்டில் அழிக்கப்பட்டன.
# எரோசா

**எரோசா** (*Erosa*) என்பது கல்மீன் பேரினம் ஆகும். இவை இந்தியப் பெருங்கடல் மற்றும் மேற்கு அமைதிப் பெருங்கடல் பகுதிகளில் காணப்படுகின்றன.
# எரோசா

## பேரினங்கள்

இந்த இனத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன.  
- *எரோசா தருமா* <small>(விட்லி, 1932)</small> (தரும கொட்டுமீன்)
- *எரோசா* *எரோசா* <small>(குவெயர், 1829)</small> (குழி கல்மீன்)
# கண் மருத்துவம்

**கண் மருத்துவம்(அ) கண்ணியல்** (Ophthalmology) என்பது கண் தொடர்பான நோய்களைக் கண்டறிதல் மற்றும் சிகிச்சை முறைகளைக் குறிக்கும் மருத்துவம் மற்றும் அறுவைச் சிகிச்சையின் பிரிவினைக் குறிப்பதாகும்.  
**கண் மருத்துவர்** என்பவர் கண் மருத்துவத்தில் நிபுணத்துவம் பெற்ற ஒரு மருத்துவரைக் குறிப்பதாகும். மருத்துவத்தில் பட்டமும், அதைத் தொடர்ந்து கண் மருத்துவத்தில் நான்கு முதல் ஐந்து ஆண்டுகள் உறைவிடப் பயிற்சியும் பெற்று இருப்பர். கண் மருத்துவத்திற்கான உறைவிடப் பயிற்சி திட்டங்களுக்கு உள் மருத்துவம், குழந்தை மருத்துவம் அல்லது பொது அறுவை சிகிச்சை ஆகியவற்றில் பயிற்சியுடன் ஒரு வருட உள்ளகப் பயிற்சியும் தேவைப்படலாம். கண் நோயியலின் ஒரு குறிப்பிட்ட அம்சத்தில் கூடுதல் சிறப்புப் பயிற்சி பெறப்படலாம்.  
கண் நோய்களுக்கு சிகிச்சையளிப்பதற்கும், ஒருங்கொளி சிகிச்சையை செயல்படுத்துவதற்கும், தேவைப்படும்போது அறுவை சிகிச்சை செய்வதற்கும் கண் மருத்துவர்கள் மருந்துகளைப் பரிந்துரைக்க அனுமதிக்கப்படுகிறார்கள். கண் மருத்துவர்கள் கண் நோய்களைக் கண்டறிதல் மற்றும் சிகிச்சை பற்றிய கல்வி ஆராய்ச்சியில் பங்கேற்கலாம்.
# கண் மருத்துவம்

## நோய்கள்

கண் மருத்துவர்களால் சிகிச்சையளிக்கப்படும் பொதுவான நோய்களின் ஒரு பகுதி பட்டியல் பின்வருமாறு:  
- கண்புரை
- கண்ணீர் குழாய் அடைப்பு
- கண் துருத்தம்
- கண் கட்டிகள்
- நீரிழிவு விழித்திரை நோய்
- உலர் கண் நோய்க்குறி
- கண் அழுத்த நோய்
- விழிப்புள்ளிச் சிதைவு
- ஒளிவிலகல் பிழைகள்
- மாறுகண் (கண்களின் தவறான அமைப்பு அல்லது விலகல்)
- கருவிழிப்படல அழற்சி
# கண் மருத்துவம்

## நோய் கண்டறிதல்

### கண் பரிசோதனை

கண் பரிசோதனையின் போது செய்யப்படும் பரிசோதனை முறைகளின் எடுத்துக்காட்டுகள் பின்வருமாறு  
- உள்விழி அழுத்தத்தை தீர்மானிக்க கண் அழுத்த அளவி
- ஒளிவிலகல் மதிப்பீடு
- விழித்திரை பரிசோதனை
- பிளவு விளக்கு பரிசோதனை
- பார்வைத் திறன்
# கண் மருத்துவம்

## நோய் கண்டறிதல்

### பண்டைய இந்தியா

இந்திய அறுவைச் சிகிச்சை நிபுணரான சுஷ்ருதர் சுமார் ஆறாவது நூற்றாண்டில் சமசிகிருதத்தில் *சுஷ்ருதாவை சம்ஹிதா எனும்* நூலினை எழுதினார். அதில் 76 விழியின் நோய்கள் விவரிக்கப்பட்டுள்ளது (இவற்றில், 51 அறுவை சிகிச்சை) அத்துடன் பல கண் சார்ந்த அறுவை சிகிச்சை கருவிகள் மற்றும் தொழில்நுட்பங்களும் குறிப்பிடப்பட்டுள்ளது. கண்புரை அறுவை சிகிச்சை பற்றிய அவரது விளக்கம் புரைவில்லை நெறித்தல் முறையுடன் இணக்கமாக இருந்தது. அவர் முதல் கண்புரை அறுவை சிகிச்சை நிபுணர்களில் ஒருவராக விவரிக்கப்படுகிறார்.
# கண் மருத்துவம்

## தொழில்முறை தேவைகள்

### இந்தியா

இந்தியாவில், இளங்கலை மருத்துவம் மற்றும் இளங்கலை அறுவையியல் (இந்தியா) பட்டப்படிப்பை முடித்த பிறகு, கண் மருத்துவத்தில் முதுகலை பட்டம் தேவை.
# குருச்சேத்திரப் பல்கலைக்கழகம்

**குருச்சேத்திரப் பல்கலைக்கழகம்** (*Kurukshetra University*) என்பது 1956ஆம் ஆண்டு சனவரி மாதம் 11ஆம் நாள் நிறுவப்பட்ட பல்கலைக்கழகமாகும். இந்தப் பல்கலைக்கழகம் இந்தியாவின் அரியான மாநிலத்தில் குருச்சேத்திரத்தில் அமைந்துள்ளது. குருச்சேத்திரா இந்தியத் தலைநகர் புது தில்லியிலிருந்து 160 கி. மீ. தொலைவில் அமைந்துள்ளது. இது பொதுநலவாயப் பல்கலைக்கழகங்களின் கூட்டமைப்பின் உறுப்பினராக உள்ளது.
# குருச்சேத்திரப் பல்கலைக்கழகம்

## வரலாறு

இப்பல்கலைக்கழகம் 1956-ல் இணைவு பெற்ற கல்லூரிகள் இல்லா பல்கலைக்கழகமாக இருந்தது. இந்தியக் குடியரசின் முதல் குடியரசுத் தலைவரான பாரத ரத்னா இராசேந்திர பிரசாத் பல்கலைக்கழகத்தினைத் தொடங்கிவைத்தபோது சமசுகிருத துறை மட்டுமே செயல்பட்டது. சமசுகிருத அறிஞரான சந்தேஷ்வர் பிரசாத் நாராயண் சிங், பஞ்சாப் மாநிலத்தின் குடியரசுத் தலைவராக இருந்தபோது இப்பல்கலைக்கழகத்தை நிறுவும் யோசனை உருவானது.  
2012-ல், தத்துவவியல் துறை பகவத் கீதை பற்றிய பாடத்தை அறிமுகப்படுத்தியது.
# குருச்சேத்திரப் பல்கலைக்கழகம்

## வளாகம்

இப்பல்கலைக்கழகத்தின் வளாக
# குருச்சேத்திரப் பல்கலைக்கழகம்

## கல்வி

### தரப்படுத்துதல்

1வது மற்றும் 2வது பருவத்தில் பெற்ற மதிப்பெண்களின் 20% பங்களிப்புடன், 8வது வரையிலான ஒவ்வொரு பருவமும் 10% பங்களிப்பைக் கொண்டு, தரங்களைக் கணக்கிடுவதற்கான முறையினை பல்கலைக்கழகம் பின்பற்றுகிறது.
# குருச்சேத்திரப் பல்கலைக்கழகம்

## கல்வி

### தரவரிசைகள்

2020-ல் தேசிய கல்வி நிறுவனங்களுக்கான தரவரிசையில் இப்பல்கலைக்கழகம் 99வது இடத்தைப் பிடித்தது. கல்வி உலக தரவரிசை 2020ன் படி இது 68வது இடத்தில் உள்ளது
- **நிலநடுக்க ஆய்வுகளில் மேம்பட்ட ஆராய்ச்சி மையம்**: அரியானாவின் நில அதிர்வு அபாய வரைபடம் மற்றும் 24x7 நில அதிர்வு கண்காணிப்பு
- பல்கலைக்கழக மேல்நிலை மாதிரி பள்ளி
- ஒருங்கிணைந்த மதிப்பு கல்வி நிறுவனம் (முன்னர் பல்கலைக்கழக கல்லூரி)
- பல்கலைக்கழக கல்வியியல் கல்லூரி
- சுற்றுச்சூழல் ஆய்வுகள் நிறுவனம்
- சட்டத்துறை
- புவி இயற்பியல் துறை
- பல்கலைக்கழக மேலாண்மை பள்ளி
- பல்கலைக்கழக பொறியியல் மற்றும் தொழில்நுட்ப நிறுவனம்
- மேலாண்மை ஆய்வுகள் நிறுவனம்
- மக்கள் தொடர்பு ஊடக தொழில்நுட்பம்
# குருச்சேத்திரப் பல்கலைக்கழகம்

## கல்வி

### இணைவுபெற்ற கல்லூரிகள்

இந்தப் பல்கலைக்கழகத்தின் கீழ் 457 இணைவு பெற்ற கல்லூரிகள் மற்றும் நிறுவனங்கள் உள்ளன.
# குருச்சேத்திரப் பல்கலைக்கழகம்

## கல்வி

### விளையாட்டு

குருசேத்ரா பல்கலைக்கழகம், விளையாட்டில் பல சாதனைகள் படைத்துள்ளது. 2015ஆம் ஆண்டில் குருசேத்ரா பல்கலைக்கழகத்தின் குத்துச்சண்டை அணி அனைத்திந்திய பல்கலைக்கழகங்களுக்கு இடையேயான குத்துச்சண்டை போட்டியில் இந்தியா முழுவதுலுமிருந்து 100க்கும் மேற்பட்ட பல்கலைக்கழக வீரர்கள் கலந்துகொண்ட போட்டியில் வென்றது. அகில இந்தியப் பல்கலைக்கழகங்களுக்கு இடையேயான குத்துச்சண்டை போட்டியில் ஜலந்தர் குத்துச்சண்டை பயிற்சியாளர் ராஜேஷ் குமார் ராஜவுண்டின் கீழ் குருசேத்ரா பல்கலைக்கழக வீரர்கள் 3 தங்கம் மற்றும் 3 வெண்கலப் பதக்கங்களை வென்றனர். பல்கலைக்கழகத்திற்கு மௌலானா அபுல் கலாம் ஆசாத் சுழற்கேடயம் வழங்கப்பட்டது. 966-1967ஆம் ஆண்டில் இந்திய அரசால் சர்வதேச மற்றும் தேசிய அரங்கில் பல்கலைக்கழகங்களுக்கு இடையேயான விளையாட்டு மற்றும் பல்கலைக்கழக விளையாட்டு வீரர்களின் செயல்திறனுக்காக வழங்கப்படும் மிக உயர்ந்த விருதாகும்.
# தேசிய பாதுகாப்பு பல்கலைக்கழகம்

**தேசிய பாதுகாப்பு பல்கலைக்கழகம்** (**Rashtriya Raksha University**), முன்னர் இதனை 2009-2020 வரை *ரக்சா சக்தி பல்கலைக்கழகம்* என அழைக்கப்பட்டது. இது இந்தியாவின் குஜராத் மாநிலத்தின் காந்திநகர மாவட்டத்தின் தலைமையிடமான் காந்திநகரின் கிராமப்புறத்தில் அமைந்துள்ளது. இந்தியாவின் உள்நாட்டு பாதுகாப்புக்காக குஜராத் மாநில அரசால் 2009-ஆம் ஆண்டில் நிறுவப்பட்ட முதல் பல்கலைக்கழகம் ஆகும். இப்பல்கலைழகத்தை அப்போதைய குஜராத் மாநில முதலமைச்சர் நரேந்திர மோடி 22 சூலை 2010 அன்று திற்ந்து வைத்தார். 2020-ஆம் ஆண்டில் இப்பல்கலைக்கழகத்தை இந்திய அரசின் கீழ் வந்ததது.  
2020-ஆம் ஆண்டில் நாடாளுமன்றத்தில் இயற்றப்பட்ட சட்டத்தின் கீழ் இப்பல்க்லைக்கழகம் தேசிய முக்கிய்த்துவம் வாய்ந்த நிறுவனமாக கருதப்படுகிறது.
# தேசிய பாதுகாப்பு பல்கலைக்கழகம்

## தேசிய பாதுகாப்புப் படையுடன் புரிந்துணர்வு ஒப்பந்தம்

பயங்கரவாத எதிர்ப்பு, மேம்படுத்தப்பட்ட வெடிகுண்டு சாதனம் மற்றும் கடத்தல் தடுப்பு ஆகியவற்றுள் தேசிய பாதுகாப்புப் படையின் முக்கிய திறன்களை வலுப்படுத்தும் நோக்கில்ஒத்துழைப்புக்கான புரிந்துணர்வு ஒப்பந்தத்தில் தேசிய பாதுகாப்புப் படை இப்பல்கலைக்கழகத்துடன் 11 சூன் 2021 அன்று கையெழுத்திட்ட்டுள்ளது.
# தேசிய பாதுகாப்பு பல்கலைக்கழகம்

## பயிற்றுவிக்கும் துறைகள்

1. உள்நாட்டு பாதுகாப்பு மற்றும் காவல் நிர்வாகம் (School of Internal Security and Police Administration (SISPA)
1. தகவல் தொழில்நுட்பம், செயற்கை அறிவுத்திறன் மற்றும் கனிணிப் பாதுகாப்பு (School of IT, Artificial Intelligence and Cyber Security (SITAICS)
1. ஒருங்கிணைந்த கடலோரப் பாதுகாப்பு மற்றும் கடல் பாதுகாப்பு படிப்புகள் (School of Integrated Coastal and Maritime Security Studies (SICMSS)
1. உள்நாட்டு பாதுகாப்பு, இராணுவம் மற்றும் மூலோபாயப் படிப்புகள் ( School of Internal Security, Defence and Strategic Studies ( SISDSS)
1. தடய அறிவியல், பேரிடர் மேலாண்மை & தேசியப் பாதுகாப்பு (School of Forensics, Risk Management & National Security(SFRMNS)
1. பன்னாட்டுக் கூட்டுறவு, பாதுகாபு மற்றும் மூலோபாயப் மொழிகள் (School of International Cooperation, Security and Strategic Languages (SICSSL)
1. குற்றவியல் மற்றும் நடத்தை அறிவியல் (School of Criminology and Behavioural Sciences (SCBS)
1. பாதுகாப்பு, சட்ட அமலாக்கம் மற்றும் குற்றவியல் நீதி (School of Security, Law Enforcement and Criminal Justice (SSLECJ)
1. பயன்பாட்டு அறிவியல்கள், பொறியியல் மற்றும் தொழில்நுட்பம் (School of Applied Sciences , Engineering and Technology (SASET)
1. பாதுகாப்பு மற்றும் அறிவியல் பூர்வமான தொழில்நுட்ப ஆராய்ச்சிக் கழகம் (Security And Scientific Technical Research Association(SASTRA)
# பிர்சா முண்டா பழங்குடியினர் பல்கலைக்கழகம்

**பிர்சா முண்டா பழங்குடியினர் பல்கலைக்கழகம்** (*Birsa Munda Tribal University*) என்பது இந்தியாவின் குஜராத் மாநிலத்தில் உள்ள நர்மதா மாவட்டத்தின் தலைமையிடமான ராஜ்பிப்லாவில் உள்ள பொதுப் பல்கலைக்கழகம் ஆகும் . இப்பல்கலைக்கழகம் அக்டோபர் 4, 2014-ல் நிறுவப்பட்டது. அப்போதைய பழங்குடியினர் நலத்துறை அமைச்சரான ஷப்தாஷரன் தத்வி இதனை முறையாகத் தொடங்கி வைத்தார்.
# பிர்சா முண்டா பழங்குடியினர் பல்கலைக்கழகம்

## வரலாறு

பழங்குடியின போராளியான பிர்சா முண்டா நினைவாக, பழங்குடியினர் அதிகமாக உள்ள நர்மதா மாவட்டத்தின் தலைமையிடமான ராஜ்பிப்லாவில் பிர்சா முண்டா பழங்குடியினர் பல்கலைக்கழகம் அமைந்துள்ளது. இது அகமதாபாத் நகரத்திற்கு தென்கிழக்கே 180 கிலோ மீட்டர் தொலைவில் உள்ளது.
# பிர்சா முண்டா பழங்குடியினர் பல்கலைக்கழகம்

## கல்வி

கலை, வணிகம், அறிவியல், பாரம்பரிய கலை, திறன், மூலிகை மருத்துவ அறிவு, சமசுகிருதம் உள்ளிட்ட பல பாடங்களில் பட்டப்படிப்பு, முதுகலை, பட்டயம் மற்றும் சான்றிதழ் படிப்புகளை இப்பல்கலைக்கழகம் வழங்குகிறது.
# பிளாசுட்டிந்தியா பன்னாட்டுப் பல்கலைக்கழகம்

**பிளாசுட்டிந்தியா பன்னாட்டுப் பல்கலைக்கழகம்** (*Plastindia International University*) என்பது இந்தியாவின் குஜராத்தில் உள்ள துங்கா, வாபியில் அமைந்துள்ள தனியார் பல்கலைக்கழகம் ஆகும். இப்பல்கலைக்கழகம் நெகிழி குறித்த ஆய்வு மற்றும் கல்வி சார்ந்த பல்கலைக்கழகமாக உள்ளது.
# பிளாசுட்டிந்தியா பன்னாட்டுப் பல்கலைக்கழகம்

## துறைகள்

- நெகிழிப் பொறியியல்
- வேதிப்பொறியியல்
- இயந்திர பொறியியல்
- மேலாண்மை
# கி. மாணிக்கம்

**கி. மாணிக்கம்** (*K. Manickam*) என்பவர் இந்திய அரசியல்வாதி மற்றும் தமிழ்நாடு சட்டப் பேரவை முன்னாள் உறுப்பினர் ஆவார். இவர் சோழவந்தான் தொகுதியிலிருந்து 15வது தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவரை மதுரை காமராசர் பல்கலைக்கழக பேரவை உறுப்பினராகத் தமிழ்நாடு சட்டமன்ற சபாநாயகர் நியமித்தார்.
# ஆ. வெங்கடேசன்

**ஆ. வெங்கடேசன்** (*A. Venkatesan*) என்பவர் இந்திய அரசியல்வாதியும் தமிழ்நாடு சட்டப் பேரவை உறுப்பினரும் ஆவார். இவர் மதுரை மாவட்டம் சோழவந்தானைச் சார்ந்தவர். வெங்கடேசன் சென்னையில் உள்ள தமிழ்நாடு திறந்தநிலைப் பல்கலைக்கழகத்தில் இளங்கலை தமிழில் பட்டம் பெற்றுள்ளார். விவசாயியான வெங்கடேசன் திராவிட முன்னேற்றக் கழக உறுப்பினர் ஆவார். இவர் 2021 மே மாதம் நடைபெற்ற தமிழகச் சட்டமன்றத் தேர்தலில் சோழவந்தான் தொகுதியில் திமுக வேட்பாளராகப் போட்டியிட்டு வெற்றி பெற்று தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டுள்ளார்.
# விக்கிப்பீடியா:உங்களுக்குத் தெரியுமா/நவம்பர் 7, 2021

- **செரெங்கெட்டி இடப்பெயர்வு** (படம்) ஒவ்வோராண்டும் ஒரே நேரத்தில், ஆப்பிரிக்காவின் செரங்கட்டி சரணாலயத்திலிருந்து மசாய் மாரா என்ற இடத்துக்கு லட்சக்கணக்கான விலங்குகள் இடம் பெயரும் ஒரு நிகழ்வு.
- **புழுப்பாம்புகள்** அனைத்தும் பெண் பாம்புகளாக இருப்பதால், ஆண் துணையின்றி இனப்பெருக்கம் செய்பவையாக உள்ளன.
- 188 மீட்டர் உயரம் உடைய **தக்கீசு அணை** ஆப்பிரிக்காவிலேயேஉயரமான அணையாகும்.
- **என்ஹெடுவானா** என்பவர் பதிவு செய்யப்பட்ட வரலாற்றில் கிடைக்கப்பெறும் முதல் எழுத்தாளராகவும், முதல் பெண் கவிஞராகவும் உலக வரலாற்றில் இடம்பெற்றவர் ஆவார்.
# கெரகோட அள்ளி, பாப்பிரெட்டிப்பட்டி

**கெரகோட அள்ளி** (*Kerekodahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643465. இது கோபிசெட்டிப்பாளையம் ஊராட்சிக்கு உட்பட்டது. இந்த ஊருக்கு அருகில் உள்ள நகரமாக கடத்தூர் உள்ளது.
# கெரகோட அள்ளி, பாப்பிரெட்டிப்பட்டி

## மக்கள் வகைபாடு

2001 மக்கள் தொகை கணக்கெடுப்பின்படி இந்த கிராமத்தில் 433 குடும்பங்களும் 1694 மக்களும் வசிக்கின்றனர். இதில் 885 ஆண்களும் 809 பெண்களும் அடங்குவர்.
# முப்பீனைலார்சின்

**முப்பீனைலார்சின்** (*Triphenylarsine*) என்பது As(C<sub>6</sub>H<sub>5</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கரிம ஆர்சனிக் வகை சேர்மமாகும். பெரும்பாலும் AsPh<sub>3</sub> என்ற சுருக்க வாய்ப்பாட்டால் இது குறிப்பிடப்படுகிறது. நிறமற்று படிகநிலையில் காணப்படும் முப்பீனைலார்சினை ஓர் ஈந்தணைவியாகவும் ஒருங்கிணைப்பு வேதியியலில் ஒரு வினையாக்கியாகவும் பயன்படுத்துகிறார்கள். பட்டைக்கூம்புரு வடிவமைப்பில் As-C பிணைப்பு இடைவெளி 1.942–1.956 Å அளவிலும் C-As-C பிணைப்புக் கோணம் 99.6–100.5° என்ற அளவிலும் கொண்ட கட்டமைப்பில் இச்சேர்மம் காணப்படுகிறது.  
ஆர்சனிக்முக்குளோரைடுடன் குளோரோபென்சீனைச் சேர்த்து உடன் ஒடுக்கும் முகவராக சோடியம் சேர்க்கப்பட்டு மேற்கொள்ளப்படும் வினையில் முப்பீனைலார்சின் தயாரிக்கப்படுகிறது. :  
:AsCl<sub>3</sub> + 3 PhCl + 6 Na → AsPh<sub>3</sub> + 6 NaCl
# முப்பீனைலார்சின்

## வேதி வினைகள்

இலித்தியம் தனிமத்துடன் முப்பீனைலார்சின் வினைபுரிந்து இலித்தியம் இருபீனைலார்சினைடு உருவாகிறது. :
:AsPh<sub>3</sub> + 2 Li → LiAsPh<sub>2</sub> + LiPh  
நன்கு அறியப்பட்ட வீழ்படிவாக்கும் முகவரான நாற்பீனைலார்சோனியம் குளோரைடு தயாரிப்பில் முப்பீனைலார்சின் ஒரு முன்னோடிச் சேர்மமாகப் பயன்படுகிறது.  
முப்பீனைலார்சோனியம் குளோரைடு முப்பீனைலார்சினிலிருந்து தயாரிக்காப்படுகிறது. :
:(C<sub>6</sub>H<sub>5</sub>)<sub>3</sub>As + Br<sub>2</sub> → (C<sub>6</sub>H<sub>5</sub>)<sub>3</sub>AsBr<sub>2</sub>
:(C<sub>6</sub>H<sub>5</sub>)<sub>3</sub>AsBr<sub>2</sub> + H<sub>2</sub>O → (C<sub>6</sub>H<sub>5</sub>)<sub>3</sub>AsO + 2 HBr
: (C<sub>6</sub>H<sub>5</sub>)<sub>3</sub>AsO + C<sub>6</sub>H<sub>5</sub>MgBr → (C<sub>6</sub>H<sub>5</sub>)<sub>4</sub>AsOMgBr
:(C<sub>6</sub>H<sub>5</sub>)<sub>4</sub>AsOMgBr + 3 HCl → (C<sub>6</sub>H<sub>5</sub>)<sub>4</sub>AsCl<sup>.</sup>HCl + MgBrCl
:(C<sub>6</sub>H<sub>5</sub>)<sub>4</sub>AsCl<sup>.</sup>HCl + NaOH → (C<sub>6</sub>H<sub>5</sub>)<sub>4</sub>AsCl + NaCl + H<sub>2</sub>O
# கேத்துரெட்டிபட்டி

**கேத்துரெட்டிபட்டி** (*Kettureddipatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643497. இது கேத்துரெட்டிபட்டி ஊராட்சிக்கு உட்பட்டது.
# கேத்துரெட்டிபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாப்பிரெட்டிப்பட்டியில் இருந்து 25 கிலோ மீட்டர் தொலைவிலும் உள்ளது.
# கேத்துரெட்டிபட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1,175 குடும்பங்களும் 4,808 மக்களும் வசிக்கின்றனர். இதில் 2,456 ஆண்களும் 2,352 பெண்களும் அடங்குவர்.
# இந்திரா டாங்கி

**இந்திரா டாங்கி** (*Indira Dangi*) இந்தியாவைச் சேர்ந்த மத்தியப்பிரதேச மாநிலத்தில் வாழ்கின்ற ஓர் எழுத்தாளர் ஆவார். 1980 ஆம் ஆண்டு பிப்ரவரி மாதம் 13 ஆம் தேதியன்று இவர் பிறந்தார். இந்தி நாவலாசிரியர், நாடக ஆசிரியர் மற்றும் சிறுகதை எழுத்தாளர் என்ற பன்முக ஆளுமை கொண்டவராக செயல்படுகிறார். இதுவரை ஒரு நாவல், ஒரு நாடகம் மற்றும் இரண்டு சிறுகதை புத்தகங்களை வெளியிட்டுள்ளார்.யுவ புராசுகர் மற்றும் ஞானபீட நவ்லேகான் அனுசன்சா விருதுகளை இவர் வென்றுள்ளார்.
# கோட்டூர் சோமன்

**கோட்டூர் சோமன்** (*Kottur Soman*) என்பது இந்தியாவிலுள்ள கேரள வனத் துறைக்குச் சொந்தமான உலகிலேயே மிகவும் வயதான யானையாகும்.  
கேரள வனத்துறையினர் 1968 ஆம் ஆண்டு ரன்னி வனச்சரகத்திற்கு உட்பட்ட தேக்குதோடு கெப்ரமாலா பகுதியில் இருந்து சோமனை கொள்முதல் செய்தனர். சோமனை கோன்னி யானைகள் முகாமுக்கு அழைத்துச் சென்ற பிறகு, அதற்கு பயிற்சி அளிக்கப்பட்டு நல்ல கும்கி யானையாக மாற்றப்பட்டது 1977 ஆம் ஆண்டு வரை சோமனின் கீழ் பல யானைகளுக்கு பயிற்சி அளிக்கப்பட்டது. அதன் பிறகு அரசாங்கம் யானைகளை காட்டில் இருந்து பிடிப்பதை தடை செய்தது. 2020 ஆம் ஆண்டு அக்டோபர் மாதத்தில் கோட்டூர் யானைகள் சரணாலயத்தில் ஒரு நிகழ்வு ஏற்பாடு செய்யப்பட்டது. அங்கு சோமனின் 78 ஆவது பிறந்தநாளுக்குப் பிறகு, மிக வயதான யானைக்கான கின்னசு உலக சாதனை பட்டியலில் இடம்பிடிக்க ஆணையம் தயாராகி வந்த நிலையில், சரணாலயத்தில் உள்ள மற்ற யானைகளால் சோமனுக்கு மரியாதை செய்யப்பட்டது.
# கடமாடு

**கடமாடு, பசு மீன், பெட்டி மீன்** (*Ostraciidae*) என அழைக்கப்படுவது சதுர, எலும்பு மீன்களின் குடும்பமாகும். இது டெட்ராடோன்டிஃபார்ம்ஸ் வரிசையைச் சேர்ந்தது. இது கோளமீன் மற்றும் முட்டாள் கிளாத்தி ஆகியவற்றுடன் நெருங்கிய தொடர்புடையது. இது தற்போதுள்ள 6 பேரினங்களில் சுமார் 23 இனங்கள் கொண்டவையாக உள்ளது.
# கடமாடு

## விளக்கம்

இந்த குடும்பத்தைச் சேர்ந்த மீன்கள் பல்வேறு வண்ணங்கள் கொண்டதாக நிகழ்கின்றன. மேலும் அவற்றின் தோலில் உள்ள அறுகோண அல்லது "தேன் கூடு" வடிவ தகடுகள் அல்லது செதில்கள் குறிப்பிடத்தக்கவை. இவற்றின் உடலில் உள்ள கனத்த தோலினால் இவற்றால் மெதுவாகவே நீந்த இயலும். இவற்றிற்கு முதுகுத் துடுப்போ அல்லது அடித்துடுப்போ இல்லாத நிலையில் இவை வால்புரம் மேலும் கீழும் உள்ள சிறு துடுப்புகளைக் கொண்டு நீந்தி நகர்கின்றன. இவற்றின் அறுகோண தகடு செதில்களால் இதன் உடல் ஒரு திடமான, முக்கோண அல்லது பெட்டி போன்ற மேலோடாக ஒன்றிணைக்கப்பட்டுள்ளன. அதில் இருந்து துடுப்புகள், வால், கண்கள், வாய் போன்றவை நீண்டு செல்கின்றன. இந்த கனமான கவச செதில்கள் காரணமாக, இவற்றால் மெதுவே அசைய முடியும். ஆனால் வேறு சில மீன்கள் பெரிய மீன்களையே உண்ணும். லாக்டோஃப்ரிஸ் இனத்தைச் சேர்ந்த *ஆஸ்ட்ராசிட் பெட்டி மீன்கள்* தங்கள் தோலில் உள்ள நச்சை சுரந்து தன்னைச் சுற்றியுள்ள நீரில் கலந்து விடுகிறது. அது அவற்றை வேட்டையாடப்படாமல் பாதுகாக்கின்றது. பெரிய மீன்கள் பொதுவாக ஏறகுறைய முக்கோண வடிவில் இருந்தாலும், இளம் மீன்கள் பொதுவாக நீள்வட்டமானவை. இளைய மீன்கள் பெரும்பாலும் பெரியவறை விட பிரகாசமான வண்ணங்களைக் கொண்டுள்ளன. *அகாந்தோஸ்ட்ரேசியன் குவாட்ரிகார்னிஸ்* என்ற மாட்டு மீன் வரை வளரக்கூடியது.
# கடமாடு

## விளக்கம்

### பரவல்

இந்த மீன்கள் அத்திலாந்திக், இந்திய மற்றும் பசிபிக் பெருங்கடல்களில் பொதுவாக நடு அட்சரேகைகளில் காணப்படுகின்றன. இருப்பினும் புளோரிடா கடல் நீரில் முக்கியமாக வாழும் எருமை பெட்டிமீன் ( *லாக்டோஃப்ரிஸ் டிரிகோனஸ்* ) கேப் கோட் வரை வடக்கே காணப்படலாம்.
# கடமாடு

## விளக்கம்

### நச்சு பாதுகாப்பு

இந்தக் குடும்பத்தைச் சேர்ந்த பல்வேறு மீன்கள் தங்கள் தோலின் மூலம் கேஷனிக் சர்பாக்டான்ட்களை சுரக்கின்றன. இது ஒரு இரசாயன பாதுகாப்பு பொறிமுறையாக செயல்படுகின்றன. இதற்கு ஒரு உதாரணம் பஹுடாக்சின், நீரில் கரையக்கூடிய, படிக இரசாயன நச்சு ஆகும், இது ஆஸ்ட்ரேசியன் லென்டிஜினோசஸ் மற்றும் பெட்டி மீன் குடும்பத்தின் பிற உறுப்பினர்கள் மன அழுத்தத்தில் இருக்கும் போது தோலில் இருந்து சுரக்கும் சளியில் உள்ளது. பஹுடாக்சின் என்பது 3-அசிடாக்சிபால்மிடிக் அமிலத்தின் கோலின் குளோரைடு எஸ்டர் ஆகும். இது முட்தோலிகளில் காணப்படும் ஸ்டீராய்டல் சபோனின்களைப் போலவே செயல்படுகிறது.
# கடமாடு

## வகைப்பாடு

நூலாசிரியர் Keiichi Matsuura பின்வரும் வகைகளையும் இனங்களையும் பட்டியலிடுகிறார்:
# கடமாடு

## வகைப்பாடு

### புதைபடிவ உயிரலகு

- *இயோலாக்டோரியா* பேரினம்
- *Eolactoria sorbinii* <small>டைலர் 1976</small> ( Lutetian இன் மான்டே Bolca, இயோசீன் இத்தாலி )
- *ஒலிகோலாக்டோரியா* பேரினம்
- *Oligolactoria* <small>டைலர் 1980</small> *bubiki* ( Rupelian இன் மொராவியா, Oligocene செக் குடியரசு )
# கடமாடு

## வகைப்பாடு

### வாழுகின்ற உயிரலகு

- *அகாந்தோசுட்ரேசியன்*
- *லாக்டோபிரிஸ்*
- *இலாக்டோரியா*
- *ஆசுட்ரோசியன்*
- *பரகாந்தோசுட்ரேசன்*
- *டெட்ரோசோமசு*
# காந்த ஏற்புத்திறன்

மின்காந்தவியலில், காந்த ஏற்புத்திறன்(ஆங்கிலம்: Magnetic susceptibility, இலத்தீன்: , "receptive"; குறியீடு )) என்பது ஒரு காந்தப்புலத்தில் ஒரு பொருள் எவ்வளவு காந்தமாக மாறும் என்பதற்கான அளவீடு ஆகும். இது ஒரு காந்தத் தனிமத்தினை காந்தமாக மாற்றும் போது அது பெறும் காந்தச் செறிவிற்கும் அதனைக் காந்தமாக மாற்றுகின்ற புலச் செறிவிற்குமுள்ள விகிதம் ஆகும். இது ஒரு எளிதான பகுப்பாக்கத்தினை உருவாக்குகிறது - , காந்தமாக மாறும் தன்மை (paramagnetism), , காந்தமாக மாறாத தன்மை (diamagnetism).
# காந்த ஏற்புத்திறன்

## மேலும் பார்க்க

- இரும்பு
- காந்தப் புலம்
- காந்தவியல்
- மாக்சுவெல்லின் சமன்பாடுகள்
# கோலாகாந்தசு

**கோலாகாந்தசு** (*Holacanthus*) என்பது கடல் தேவதை மீன்களின் பேரினமாகும் (குடும்பம் போமாகேந்திடே). இந்த பேரினத்தின் எட்டு சிற்றினங்கள் தீப்பாறை மற்றும் பவளத் தீவுகளுக்கு அருகில் ஏராளமாகக் காணப்படுகின்றன. சில மீன்கள் உணவு மதிப்புடையதாகவும், சில நீர்வாழ் உயிரினங்கள் காட்சிச்சாலை வணிகத்திலும் பயன்படுகின்றன. இவை அனைத்தும் பிரகாசமான நிறத்தில் உள்ளன.
# கோலாகாந்தசு

## சிற்றினங்கள்

பின்வரும் சிற்றினங்கள் கோலாகாந்தசு பேரினத்தின் கீழ் வகைப்படுத்தப்பட்டுள்ளன:
| *கோலாகாந்தசு ஆப்பிரிக்கானசு*<small>, கேடெனட், 1951</small> . | கினிய தேவதை மீன் , | வெப்பமண்டல மேற்கு ஆப்பிரிக்காவின் கடற்கரை, கிழக்கு அத்திலாந்திக் பெருங்கடலின் வெப்பமான பகுதிகளில். |
| --- | --- | --- |
| *கோலாகாந்தசு* *பெர்மூடென்சிசு* <small>குட்டீ, 1876</small> | பெர்முடா நீல தேவதை மீன் , | மேற்கு அத்திலாந்திக் வட கரோலினாவிலிருந்து பெர்முடா வரை, பகாமாசு மற்றும் புளோரிடா வரை மெக்சிகோ வளைகுடா வரை, மேலும் மெக்சிகோவின் யுகடான் வரை. |
| *கோலாகாந்தசு* *சிலியாரிசு* <small>(லின்னேயஸ், 1758 )</small> | இராணி தேவதைமீன் | புளோரிடா கீஸ், மேலும் பகாமாசு மற்றும் மெக்சிகோ வளைகுடா |
| *கோலாகாந்தசு* *கிளாரியோனென்சிசு* <small>கில்பர்ட், 1891</small> . | கிளாரியன் தேவதைமீன் | மெக்சிகோவின் பசிபிக் கடற்கரை |
| *கோலாகாந்தசு* *லிம்பாகி* <small>பால்ட்வின், 1963</small> . | கிளிப்பர்டன் தேவதைமீன், | பசிபிக் - கிழக்கு மத்திய |
| *கோலாகாந்தசு* *பாசர்* <small>வாலென்சியென்சு,1846</small> . | இராச தேவதைமீன் | கிழக்கு பசிபிக் பெருங்கடல் பெருவின் வடக்கிலிருந்து கலிபோர்னியா வளைகுடா வரை, மேற்கு கலாபகசு வரையிலான கடல் தீவுகள் உட்பட, |
| *கோலாகாந்தசு* *டிரைகலர்* <small>(பிளாச், 1795)</small> . | பாறை அழகு தேவதை மீன் , | வெப்பமண்டல மேற்கு அட்லாண்டிக் பெருங்கடல் முதல் மெக்சிகோவின் வடக்கு வளைகுடா வரை |
# கீழக்கடையம் தொடருந்து நிலையம்

**கீழக்கடையம் தொடருந்து நிலையம்** (*Kizhakadaiyam Railway Station*, நிலையக் குறியீடு:KKY) என்பது இந்தியாவின், தமிழ்நாடு-கேரளா எல்லையில், தென்காசி மாவட்டத்தின், கடையம் நகரின் அமைந்துள்ள ஒரு தொடருந்து நிலையம் ஆகும். இதன் அருகிலுள்ள பேருந்து நிலையம் கடையம் ஆகும். அருகிலுள்ள பன்னாட்டு வானூர்தி நிலையம் திருவனந்தபுரத்தில் 130கி.மீ. தொலைவிலும், தூத்துக்குடி உள்நாட்டு வானுர்தி நிலையம் 87 கி.மீ. தொலைவிலும் அமைந்துள்ளது.  
கீழக்கடையம் தொடருந்து நிலையம் இரண்டு நடைமேடைகள் கொண்டது. இத்தொடருந்து நிலையத்திலிருந்து அன்றாடம் எட்டு தொடருந்துகள் இந்நிலையத்தில் வழியே செல்கிறது. சென்னை, மதுரை, திருநெல்வேலி, இராமேசுவரம், இராஜபாளையம், சிவகாசி, கொல்லம், போன்ற நகரங்களை கீழக்கடையம் தொடருந்து நிலையம் இணைக்கிறது.
# கீழக்கடையம் தொடருந்து நிலையம்

## கடையம் எல்லைக்குட்பட்ட தொடருந்து நிலையங்கள்

| தொடருந்து நிலையம் | குறியீடு | தூரம் (கி.மீ.) |
| --- | --- | --- |
# கீழக்கடையம் தொடருந்து நிலையம்

## பயணிகள் தொடருந்து

திருநெல்வேலி- செங்கோட்டை- திருநெல்வேலி செல்லும் பயணிகள் தொடருந்து  
1. 56735/56736 - செங்கோட்டை - திருநெல்வேலி - செங்கோட்டை பயணிகள் தொடருந்து
1. 56741/56742 - செங்கோட்டை - திருநெல்வேலி - செங்கோட்டை பயணிகள் தொடருந்து
1. 56737/56738 - செங்கோட்டை - திருநெல்வேலி - செங்கோட்டை பயணிகள் தொடருந்து
1. 56743/56744 - செங்கோட்டை - திருநெல்வேலி - செங்கோட்டை பயணிகள் தொடருந்து
# கீழக்கடையம் தொடருந்து நிலையம்

## விரைவு தொடருந்து

16791/16792 தூத்துக்குடி - திருநெல்வேலி சந்திப்பு - பாலக்காடு சந்திப்பு - திருநெல்வேலி சந்திப்பு - தூத்துக்குடி பாலருவி விரைவு தொடருந்து
| 22.00 | தூத்துக்குடி | 06.35 | 000 |
| --- | --- | --- | --- |
| ! கிளிகொல்லுர்
!23.24/23.25
!226 |  |  |  |
# கீழக்கடையம் தொடருந்து நிலையம்

## சிறப்பு விரைவு தொடருந்து

06030/06029 திருநெல்வேலி சந்திப்பு - தென்காசி சந்திப்பு - மேட்டுப்பாளையம் - தென்காசி சந்திப்பு -திருநெல்வேலி சந்திப்பு சிறப்பு விரைவு தொடர்வண்டி
| 000 | 19.00 (ஞாயிறு) | திருநெல்வேலி சந்திப்பு | 07.45 (செவ்வாய்) |
| --- | --- | --- | --- |  
06003/06004 திருநெல்வேலி சந்திப்பு - தென்காசி சந்திப்பு - தாம்பரம் - தென்காசி சந்திப்பு -திருநெல்வேலி சந்திப்பு சிறப்பு விரைவு தொடர்வண்டி
| 000 | 19.20(ஞாயிறு) | திருநெல்வேலி சந்திப்பு | 10.35 |
| --- | --- | --- | --- |  
06685/06686 திருநெல்வேலி சந்திப்பு - செங்கோட்டை - திருநெல்வேலி சந்திப்பு இடையே 10 நவம்பர் 2021 முதல் சிறப்பு தொடர்வண்டி இயக்கப்படுகிறது.
06657/06682 திருநெல்வேலி சந்திப்பு - செங்கோட்டை - திருநெல்வேலி சந்திப்பு இடையே 01 ஜுன் 2022 முதல் சிறப்பு தொடர்வண்டி இயக்கப்படுகிறது
| 00.0 | 18.15 | 13.50 | 09.10 | 07.00 | திருநெல்வேலி சந்திப்பு | 20.10 | 17.20 | 12.25 | 08.50 |
| --- | --- | --- | --- | --- | --- | --- | --- | --- | --- |
06040 திருநெல்வேலி சந்திப்பு - தென்காசி சந்திப்பு - தாம்பரம் விரைவு வண்டி 07 நவம்பர் 2021 ஒரு நாள் மட்டும் சிறப்பு தொடர்வண்டி இயக்கப்பட்டது.
# விலங்கு உரிமைகளுக்கான ஐக்கிய செயற்பாட்டாளர்கள்

**விலங்கு உரிமைகளுக்கான ஐக்கிய செயற்பாட்டாளர்கள்** (*United Activists for Animal Rights*) என்பது அமெரிக்காவின் கலிபோர்னியா மாநிலத்தில் இயங்கும் ஒரு விலங்குரிமைக் குழுவாகும். இதன் தலைவர் நான்சி பர்னெட்டு என்பவராவார். 1987 ஆம் ஆண்டு இவ்வமைப்பு நிறுவப்பட்டது.  
விலங்குரிமைகளுக்கான ஐக்கிய செயற்பாட்டாளர்கள் அமைப்பை தொலைக்காட்சி ஆளுமையான பாப் பார்கர் ஆதரிக்கிறார். மேலும் இக்குழு பார்கருடன் சேர்ந்து பல ஊடகத் திட்டங்களில் விலங்கு வன்கொடுமை பற்றிய அவர்களின் கண்டுபிடிப்புகளின் தொகுதியை திட்டம்-எக்சு என்ற பெயரில் அம்பலப்படுத்தியது.  
விலங்குரிமைகளுக்கான ஐக்கிய செயற்பாட்டாளர்கள் பர்னெட்டு மற்றும் பாப் பார்கர் மீது அமெரிக்க மனிதநேய சங்கம் 1989 ஆம் ஆண்டில் அவதூறு மற்றும் தனியுரிமையை ஆக்கிரமித்ததற்காக வழக்கு தொடர்ந்தது. இச்சிக்கல் இறுதியாக காப்பீட்டாளரால் தீர்க்கப்பட்டது.  
பார்கர், சீ செப்பர்டு பாதுகாப்பு சங்கம் உட்பட பிற விலங்குரிமை குழுக்களுக்கும் நிதியுதவி அளித்துள்ளார். இவர் தன் புதிய கப்பலான பாப் பார்கர் என்ற கப்பலில் விலங்கு உரிமைகளுக்கான ஐக்கிய செயற்பாட்டாளர்கள் அமைப்பின் தலைவர் நான்சி பர்னெட்டின் பெயரிடப்பட்ட உலங்கு வானூர்தியை கொண்டு செல்கிறார்.
# தன்முனைப்பு பேச்சாளர்

**தன்முனைப்பு பேச்சாளர்** (*Motivational speaker*) என்பவர் ஒரு வகைப் பேச்சாளர் ஆவார். இவர்கள் பார்வையாளர்களை ஊக்குவிக்க அல்லது ஊக்குவிக்கும் நோக்கில் உரைகளை நிகழ்த்துகின்றனர். இத்தகைய பேச்சாளர்கள் தங்கள் பேச்சின் மூலம் தங்களது பார்வையாளர்களின் மனநிலையை மாற்றவும் ஊக்கப்படுத்தவும் முயல்வர். இத்தகைய பேச்சு உந்துதல் பேச்சு என்று பிரபலமாக அறியப்படுகிறது.  
ஊக்கமளிக்கும் பேச்சாளர்கள் பள்ளிகள், கல்லூரிகள், வழிபாட்டுத் தலங்கள், தனியார் மற்றும் அரசு நிறுவனங்கள், மாநாடுகள், வர்த்தக நிகழ்ச்சிகள், உச்சி மாநாடுகள், சமூக அமைப்புகள் மற்றும் இதுபோன்ற சூழல்களில் தொண்டு நிறுவனங்கள் சார்பில் அல்லது நிகழ்ச்சி அமைப்பாளர்களின் ஏற்பாட்டின் பேரில் உரைகளை நிகழ்த்துகின்றனர்.
# பெத்தனா கலம்காரி

**பெத்தனா கலம்காரி** (*Pedana Kalamkari*) கலம்காரி கலை மச்சிலிப்பட்டினம் பாணியிலான கலம்காரி என்றும் அழைக்கப்படுகிறது. இதில் காய்கறி சாயம் பூசப்பட்ட துணியில் வரையப்படுகிறது. இந்தியாவின் ஆந்திரப் பிரதேசத்தின் கிருஷ்ணா மாவட்டத்திலுள்ள மச்சிலிப்பட்டினத்தின் அருகிலுள்ள நகரமான பெத்தனாவில் உற்பத்தி செய்யப்படுகிறது. 1999 ஆம் ஆண்டின் புவியியல் சார்ந்த குறியீடு (பதிவு மற்றும் பாதுகாப்பு) சட்டம் மூலம் கைத்தொழில் பொருட்களின் கீழ் ஆந்திரப் பிரதேசத்தில் இருந்து புவியியல் குறியீடாக இது பதிவு செய்யப்பட்டுள்ளது.
# பெத்தனா கலம்காரி

## வரலாறு

இந்த கலை பாணி முகலாய வம்சத்தின் ஆட்சியின் போது உருவானது. மேலும், கோல்கொண்டா சுல்தானகத்தால் நடைமுறைப்படுத்தப்பட்டது. ஆந்திரபிரதேசத்தில் கடற்கரை ஆந்திரா மற்றும் கோல்கொண்டா பகுதிகளில் பணிபுரியும் கலம்காரி கலைஞர்களை ஆதரித்த முகலாயர்கள் ஒரு குறிப்பிட்ட பெயரில் இந்த துணிகளுக்குப் பெயரிட விரும்பினர். இவர்கள் இந்த வகை துணிகளுக்குச் சூட்டிய பெயர் கலம்கார் (Qua-lamkars) என்பதாகும்.  
இந்த ஒவியங்கள் பெரும்பாலும் காளஹஸ்தி பகுதியில் உள்ள கோயில்களின் திரைச்சீலைகள், சுவரில் மாட்டும் ஓவியங்கள், தேரில் கட்டும் வண்ண வண்ணத் திரைச்சீலைகள் போன்றவற்றில் காண இயலும். போச்சம்பள்ளி துணி வகைகளிலும் காண முடியும். 15ஆம் நூற்றாண்டைச் சேர்ந்த சுவர் தொங்கல், இலண்டனில் உள்ள விக்டோரியா அருங்காட்சியகத்தில் இன்றும் காட்சிக்கு வைக்கப்பட்டுள்ளது.
# பெத்தனா கலம்காரி

## கலம்காரி பாணி

கலம்காரியின் மச்சிலிப்பட்டினம் பாணியானது இந்தியாவில் இருக்கும் கலம்காரி படைப்புகளின் இரண்டு பாணிகளில் ஒன்றாகும். மற்றொன்று திருகாளகத்தி பாணியாகும். இது முக்கியமாக காய்கறி சாயங்களைப் பயன்படுத்தி தயாரிக்கப்படுகிறது. அவை மரத் தொகுதிகளின் உதவியுடன் துணி மீது பயன்படுத்தப்படுகின்றன. புவியியல் சார்ந்த குறியீட்டின் அங்கீகரிக்கப்பட்ட எண் - AU/396/GI/19/12 இன் படி, மச்சிலிப்பட்டினம் கலம்காரியின் உற்பத்தி புவியியல் ரீதியாக பெதனா நகரம் மற்றும் அதன் அண்டை கிராமங்களான மச்சிலிப்பட்டினம், போலவரம், கிருஷ்ணா மாவட்டத்தின் கூடூர் மண்டலத்தில் உள்ள கபாலதொட்டி ஆகியவற்றில் மட்டுமே உள்ளது. ஆந்திரபிரதேசத்தில் பல குடும்பங்கள் இக்கலையைத் தொழிலாகவும் வருவாயீட்டும் வழியாகவும் ஆக்கிக்கொண்டனர்.
# பெத்தனா கலம்காரி

## கலம்காரி செய்முறை நுட்பம், உத்திகள்

முரடான பருத்திக் காடாத் துணியானது குங்கிலியம் (பிசின்) மற்றும் பசும்பாலில் ஒரு மணி நேரம் மூழ்கியிருக்கும்படி வைக்கப்படுகிறது. இதனால் துணிக்குப் பளபளப்பும், வழவழப்பும் கிடைக்கின்றன. பின்பு நொதிக்க வைக்கப்பட்ட வெல்லம் மற்றும் நீர் கலந்த கலவையில் கூரான மூங்கில் குச்சி நனைக்கப்பட்டு துணியில் வடிவ விளிம்பு வரைவு கோடுகளாலான (contour) ஓவியம் வரையப்படுகிறது. பின்பு அக்கோட்டிலேயே தாவரச் சாயம் பயன்படுத்தி ஓவியம் வரையப்படுகிறது. இவ்வாறு ஒவ்வொரு வண்ணமாகத் தனித்தனியே வரையப்படுகிறது. இறுதியாகக் கலம்காரி துணி நீரில் அலசப்படுகிறது. ஒரு துணி மீண்டும் மீண்டும் குறைந்தது 20 முறைகளாவது இவ்வாறு அலசப்பட வேண்டியிருக்கும். வேண்டிய நுணுக்கங்களைப் (effects) பெற பசுஞ்சாணம், விதைகள், செடிகள், நசுக்கிய மலர்கள் எல்லாம் பயன்படுத்தப்படுகிறது  
குங்கிலியத்துக்குப் பதிலாக கடுக்காயைப் பயன்படுத்தலாம். ஆனால் கடுக்காயிலுள்ள அதிக அளவு பதத்துவர் (tannin) காரணமாக கடுக்காயுடன் பசும்பாலுக்குப் பதில் எருமைப்பால் கலந்த கலவையில் காடாத்துணி ஊறவைக்கப்படுகிறது.
# கிண்ணக்கொரை

**கிண்ணக்கொரை** (**Kinnakorai**) இந்தியாவின் தமிழ்நாட்டின் நீலகிரி மாவட்டம், குந்தா வட்டத்தில் அமைந்த வருவாய் கிராமம் ஆகும். இது ஊட்டிக்கு தென்கிழக்கே 50 கிலோ மீட்டர் தொலைவில் உள்ளது. இப்பகுதியில் தேயிலை தோட்டங்கள் அதிகம் உள்ளது. இதனருகில் அமைந்த ஊர் மஞ்சூர் ஆகும். இது மஞ்சூரிலிருந்து 30 கிலோ மீட்டர் தொலைவில் உள்ளது. இவ்வூரில் படகர் மொழி மற்றும் தமிழ் பேசப்படுகிறது.
# கே. கட்சி கவுடர்

**கா. க. உச்சி** (*K. Hutchi Gowder*) என்பவர் இந்திய அரசியல்வாதி ஆவார். இவர் தமிழ்நாடு சட்டமன்ற உறுப்பினராக இருந்துள்ளார். இவர் கூடலூர் தொகுதியிலிருந்து 1977, 1980, 1984 ஆகிய ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் தொடர்ச்சியா மூன்று முறை போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# மஞ்சூர்

**மஞ்சூர்** என்பது தமிழ்நாட்டின் நீலகிரி மாவட்டம், குந்தா வட்டத்தில் அமைந்த ஒரு சிற்றூர் ஆகும்.  
இதனருகே கிண்ணக்கொரை மற்றும் மேல் பவானி ஏரி, மேல் பவானி அணை, பவானி நீர் மின் உற்பத்தி நிலையம் உள்ளன. இது ஊட்டிக்குத் தெற்கே 31 கிலோ மீட்டர் தொலைவில் உள்ளது.
# திரிபுராரிபட்லா இராமகிருட்டிண சாத்திரி

**திரிபுராரிபட்லா இராமகிருட்டிண சாத்திரி** அல்லது **தி. இராமகிருட்டிண சாத்திரி** (10 ஏப்ரல் 1914 - 21 மே 1998) தெலுங்குத் திரைப்படங்களின் ஆரம்ப காலத்தில் பிரபலமான மேடை மற்றும் திரைப்பட நடிகர் ஆவார். இவர் சுமார் 12 படங்களில் நாரதர் வேடத்தில் நடித்து பிரபலமானார்.  
ஆந்திரப் பிரதேசத்தின் குண்டூர் மாவட்டத்திலுள்ள தெனாலி வட்டத்தின் பெதரவூரில் திரிபுராரிபட்லா இராகவையா- காமேசுவரம்மா ஆகியோருக்குப் பிறந்தார். தெனாலியின் இராம விலாச சபையில் சேர்ந்த இவர், 9 வயதில் குழந்தை நடிகராக நடிகத் தொடங்கினார். 1926 முதல் குண்டூரில் தண்டு வெங்கட கிருஷ்ணய்யாவின் பாலமித்ரா சபையில் சேர்ந்து *ரோஷனாரா*, *கிருஷ்ண லீலாலு*, *ராமதாசு* போன்ற நாடகங்களில் நடித்தார். மேலும், தென்னிந்தியா முழுதும் சுற்றுப்பயணம் செய்தார்.  
இவர் ஸ்தானம் நரசிம்ம ராவ், சிஎஸ்ஆர் ஆஞ்சநேயுலு ஆகியோருடன் நடித்தபோது, பிரபல திரைப்பட இயக்குநர் சித்ரபு நாராயண மூர்த்தி இவரது நடிப்பால் ஈர்க்கப்பட்டார். 1937இல் தனது *மோகினி ருக்மாங்கதா* திரைப்படத்தில் நடிக்க இவரை அழைத்தார். இவர் நாரதர் பாத்திரத்தை பக்தியுடன் சித்தரித்து பரந்த பார்வையாளர்களின் கைதட்டலைப் பெற்றார். பின்னர், *மார்க்கண்டேயர்,* தக்ஷயக்னம்*, *பிரஹலாதன்,* மயில்ராவணன்*, *சுமதி* உட்பட 12 பல்வேறு நாடகங்களில் வெவ்வேறு வேடங்களில் நடித்துள்ளார்.  
மேடைக்குத் திரும்பிய பெத்த வெங்கட ராவின் *இராமாஞ்சநேய யுத்தம்* என்ற நாடகத்தில் நாரதராக நடித்து நூற்றுக்கணக்கான நிகழ்ச்சிகளை வழங்கினார். இவர் பில்வமங்களா, சிவயோகி, இராமதாசு, கபீர், நாரதர் என பல வேடங்களில் நடித்து நல்ல பெயர் பெற்றார். 1952ஆம் ஆண்டு புதுதில்லியில் ஜவகர்லால் நேருவுக்கு முன்பாக ஸ்தானம் நரசிம்ம ராவின் *துலாபாரம்* நாடகத்தில் பங்கேற்றார்.
# திரிபுராரிபட்லா இராமகிருட்டிண சாத்திரி

## இறப்பு

இவர் தெனாலியில் தனது மருமகன் வீட்டில் 21 மே 1998 அன்று தனது 84 வயதில் இறந்தார்.
# தெலங்காணாவின் கட்டிடக்கலை

கட்டப்பட்ட ராமப்பா கோயில்]]
**தெலங்காணாவின் கட்டிடக்கலை** (*Architecture of Telangana*) என்பது இரண்டாயிரம் ஆண்டுகளுக்கு முற்பட்டது. இந்தியாவின் தெலங்காணா ஆந்திர பிரதேசத்தின் கடலோர சமவெளியின் எல்லையில் மலைப்பாங்கான கிழக்கு தக்காணத்தை உள்ளடக்கியது. இது இந்துக் கோயில் கட்டிடக்கலை , இந்திய-இசுலாமிய கட்டிடக்கலை ஆகிய இரண்டிலும் பரந்த பாணிகளின் பிராந்திய மாறுபாடுகளை உருவாக்கியுள்ளது.
# தெலங்காணாவின் கட்டிடக்கலை

## பௌத்த கட்டிடக்கலை

நெலகொண்டப்பள்ளி தாது கோபுரம் பௌத்த காலத்தைச் சேர்ந்தது. இது கடற்கரை சமவெளியின் விளிம்பில் அமைந்துள்ளது. சமீபத்திய தசாப்தங்களில் தொல்லியல் ஆய்வு துறையின் அகழ்வாராய்ச்சிகள் ஒரு பொதுவான துறவற வளாகத்தின் எச்சங்களையும், சில கலைப் படைப்புகளையும் கண்டறிந்துள்ளன. கி.பி 6ஆம் நூற்றாண்டு வரை இந்த தளம் செயலில் இருந்ததாக தெரிகிறது. ஒரு பெரிய பிரதான தாது கோபுரத்தைத் தவிர, கடலோர சமவெளியில் வெகு தொலைவில் இல்லாத மற்ற தளங்களை விட பூமிக்கு மேலே உயிர்வாழ்வது மிகக் குறைவு. அவை இப்போது ஆந்திரப் பிரதேசத்தில் உள்ளன. அவற்றில் நாகார்ஜுனகொண்டா அமராவதி பௌத்த தொல்லியல் களம், குண்டுபள்ளி பௌத்த நினைவுச் சின்னங்கள் ஆகியவை அடங்கும்.
# தெலங்காணாவின் கட்டிடக்கலை

## இந்து கோவில் கட்டிடக்கலை

### சாளுக்கியர் கட்டிடக்கலை

ஆலம்பூரில் உள்ள ஏழாம் நூற்றாண்டைச் சேர்ந்த ஆலம்பூர் நவபிரம்மா கோயில்கள் பதாமி சாளுக்கியர்களால் கட்டப்பட்டது.
# தெலங்காணாவின் கட்டிடக்கலை

## இந்து கோவில் கட்டிடக்கலை

### காக்கத்தியர் கட்டிடக்கலை

வாரங்கல் கோட்டை, ராமப்பா கோயில், கோட்டா குல்லு , ஆயிரம் தூண் ஆலயம் ஆகியவை காக்கத்தியர் கட்டிடக்கலைக்கு சிறந்த எடுத்துக்காட்டுகளாகும்.
# தெலங்காணாவின் கட்டிடக்கலை

## இந்திய-இசுலாமியக் கட்டிடக்கலை

in ஐதராபாத்து (இந்தியா) was built by the Golconda Sultanate, 1591]]
# தெலங்காணாவின் கட்டிடக்கலை

## இந்திய-இசுலாமியக் கட்டிடக்கலை

### கோல்கொண்டா சுல்தானகம்

கோல்கொண்டா சுல்தானகத்தின் கட்டிடக்கலை மற்ற தக்காண சுல்தான்களின் கட்டிடக்கலைக்கு மிகவும் ஒத்திருக்கிறது. இந்திய-இசுலாமிய பாணி தெலங்காணா, கர்நாடகா , மகாராட்டிரம் மாநிலங்களில் தனித்துவமானது. இதற்கு உதாரணமாக கோல்கொண்டா கோட்டையின் இடிபாடுகளைக் கூறலாம். அவர்கள் சாந்துக்கல்லால் விரிவான கல்லறைகளையும் மசூதிகளையும் கட்டினார்கள்.  
ஐதராபாத்து நகரின் மையப் பகுதியில் அமைந்துள்ள 16ஆம் நூற்றாண்டைச் சேர்ந்த சார்மினார், நான்கு மூலைகளிலும் நான்கு மினாரட்டுகளைக் கொண்ட ஒரு பள்ளிவாசலாகும். இது நான்கு சாலைகள் சங்கமிக்கும் இடத்தில் உள்ளது. இது இந்தியாவின் மிகப்பெரிய பள்ளிவாசல்களில் ஒன்றான ஐதராபாத்தின் மக்கா பள்ளிவாசலை கண்டும் காணாமலும் நிற்கிறது.  
ஐதராபாத்தில் உள்ள குதுப் சாகி கல்லறைகளில் சுல்தான்கள், பிற அரச குடும்பங்கள், முக்கிய பிரபுக்களின் கல்லறைகள் உள்ளன. மற்ற எடுத்துக்காட்டுகள் பின்வருமாறு தோலி பள்ளிவாசல், கைரதாபாத் பள்ளிவாசல், தாராமதி பரதாரி போன்றவை பிற எடுத்துக்காட்டுகளாகும்.
# தெலங்காணாவின் கட்டிடக்கலை

## குடியேற்ற காலக் கட்டிடக்கலை

பிரித்தானிய குடியேற்றக் காலத்தில், தெலங்காணா ஐதராபாத் நிசாம்களால் ஆளப்பட்டது. நிசாமின் இருக்கை சௌமகல்லா அரண்மனை ஆகும். இது பலவிதமான இந்திய, ஐரோப்பிய பாணிகளைக் காட்டுகிறது.
# தெலங்காணாவின் கட்டிடக்கலை

## குடியேற்ற காலக் கட்டிடக்கலை

### புதிய மரபு

புதிய மரபு பாணியில் கட்டப்பட்டு ஐதராபாத்தில் உள்ள பிரித்தானிய ஆட்சி பிரதிநிதியின் குடியிருப்பு, பாலாக்ணுமா அரண்மனை]ஆகியவை இந்த காலகட்டத்தின் மற்றொரு சிறந்த எடுத்துக்காட்டுகளாகும்.
# தெலங்காணாவின் கட்டிடக்கலை

## குடியேற்ற காலக் கட்டிடக்கலை

### அலங்கார வேலைபாடு

ஐதராபாத்தில் உள்ள அலங்கார வேலைபாடு கட்டிடங்களில் மொண்டா சந்தை, ஐதராபாத் ஸ்டேட் வங்கி ஆகியவை அடங்கும்.
# தெலங்காணாவின் கட்டிடக்கலை

## குடியேற்ற காலக் கட்டிடக்கலை

### இந்திய-சரசனிக்

ஐதராபாத்திலுள்ள ஆந்திரப் பிரதேச உயர் நீதிமன்றம், நகரக் கல்லூரி, ஐதராபாத்து, உஸ்மானியா பொது மருத்துவமனை, காச்சிகுடா தொடருந்து நிலையம் ஆகியவை பிரித்தானிய கட்டிடக் கலைஞர் வின்சென்ட் எஸ்க் என்பவரால் இந்தோ சரசனிக் பாணி கட்டிடக்கலை பாணியில் வடிவமைக்கப்பட்டுள்ளது. மோசம் சாய் சந்தை, அவரால் வடிவமைக்கப்படவில்லை என்றாலும், அவரது வடிவமைப்புகளிலிருந்து தெளிவாக ஈர்க்கப்பட்டுள்ளது.
# தெலங்காணாவின் கட்டிடக்கலை

## சுதந்திரத்திற்குப் பின்

தற்கால கட்டடக்கலை பாணியில் கட்டப்பட்ட கட்டிடங்கள் ஐதராபாத்தைச் சுற்றியுள்ள ஹைடெக் நகரம், அதனை சுற்றியுள்ள பகுதிகளில் பொதுவானவை. இந்திய தொழில்நுட்பக் கழகம் ஐதராபாது கிறிஸ்டோபர் பென்னிங்கரால் சமகால பாணியில் வடிவமைக்கப்பட்டுள்ளது.
# தாங்கிப் பக்கம்

ஒரு செங்கோண முக்கோணத்தின் **தாங்கிப் பக்கம்** (*cathetus*, கிரேக்கச் சொல் இலிருந்து உருவானது; பன்மை: **catheti**) என்பது அச்செங்கோண முக்கோணத்தின் செங்கோணத்தைத் தாங்கும் இரு பக்கங்களைக் குறிக்கும். அதாவது செங்கோணத்தின் அடுத்துள்ள பக்கங்கள் தாங்கிப் பக்கங்களாகும். செங்கோணத்திற்கு எதிரேயுள்ள பக்கம், செம்பக்கம் எனப்படும்.  
ஒரு செங்கோண முக்கோணத்தின் தாங்கிப் பக்கங்கள் இரண்டும் சம நீளமானவையென்றால் அம்முக்கோணம், இருசமபக்க செங்கோண முக்கோணம் என அழைக்கப்படும். தாங்கிப் பக்கங்களின் விகதங்கள் மூலமாக முக்கோணவியல் சார்புகளான டேன்சன்ட்டு, கோடேன்சட்டு சார்புகள் வரையறுக்கப்படுகின்றன.  
செங்கோண முக்கோணத்தின் செம்பக்கத்திற்கு வரையப்படும் குத்துக்கோட்டால் செம்பக்கத்தில் ஏற்படும் இரு கோட்டுத்துண்டுகளில் ஒரு தாங்கிப்பக்கத்தை அடுத்துள்ள கோட்டுத்துண்டின் நீளம் மற்றும் முழுச் செம்பக்கத்தின் நீளத்தின் பெருக்கல் சராசரியாக அத்தாங்கிப் பக்கத்தின் நீளம். இருக்கும்.
:<math>\displaystyle a = \sqrt {cd},</math>
:<math>\displaystyle b = \sqrt {ce},</math>  
பித்தேகோரசு தேற்றத்தின்படி, ஒரு செங்கோண முக்கோணத்தின் இரு தாங்கிப் பக்கங்களின் நீளங்களின் வர்க்கங்களின் கூடுதல் அம்முக்கோணத்தின் செம்பக்கத்தின் நீளத்தின் வர்க்கத்திற்குச் சமமாக இருக்கும்.
# குண்டு சுதர்சன்

**குண்டு சுதர்சன்** (*Gundu Sudarshan*) (பிறப்பு **சூரம்புடி சுதர்சன் ராவ்**) ) ஆந்திரப் பிரதேசத்தைச் சேர்ந்த ஒரு இந்திய நகைச்சுவை நடிகரும், எழுத்தாளரும், இலக்கிய ஆர்வலரும் ஆவார். இவர் 350க்கும் மேற்பட்ட படங்களில் நடித்துள்ளார். 10 வயதிலிருந்தே இவருக்கு மேடை அனுபவம் உள்ளது. 1993இல் இயக்குநர் பாபு இயக்கிய *மிஸ்டர் பெல்லம்* படத்தின் மூலம் திரைப்படத்துறையில் நுழைந்தார் .
# குண்டு சுதர்சன்

## ஆரம்ப கால வாழ்க்கை

சுப்பாராவ் - கனகலதா ஆகியோருக்கு பிறந்த இவர் தென்னிந்திய மாநிலமான ஆந்திரப் பிரதேசத்தின் மேற்கு கோதாவரி மாவட்டத்திலுள்ள பீமவரத்தில் வளர்ந்தார். இவரது தந்தை ஒரு வழக்கறிஞர். இவர் சிறுவயதிலிருந்தே புராண நாடகங்களைப் பார்க்க ஆரம்பித்தார். ஏழாம் வகுப்பு வரை தாத்தாவின் கிராமமான மஞ்சிலியில் படித்தார். 10 வயதிலிருந்தே இவருக்கு மேடை அனுபவம் இருந்தது. இவர் தனது 7 ஆம் வகுப்பில் *மொண்டி குருவு பண்டா சிஷ்யுடு* என்ற மேடை நாடகத்தில் சீடன் வேடத்தில் நடித்தார். மேலும், தனது பள்ளியில் கலாச்சார நடவடிக்கைகளிலும் ஈடுபட்டார். பீமவரத்தில் பள்ளிப்படிப்பை முடித்தார்.
# பிரம்மம்காரி மடம்

**பிரம்மம்காரி மடம்** (*Brahmamgari Matham*) **கண்டிமல்லயப்பள்ளி** என்பது இந்தியாவின் ஆந்திரப் பிரதேசத்தின் கடப்பா மாவட்டத்திலுள்ள ஒரு கிராமமாகும். இது ராஜம்பேட்டை வருவாய் கோட்டத்தின் கண்டிமல்லயப்பள்ளி என்ற ஊரில் அமைந்துள்ளது. இது ஒரு புனித யாத்திரை மையமாகும். இந்த கிராமம் சிறீ "பொத்துலூரு வீர பிரம்மேந்திர சுவாமி ஆசிரமம்" என்று அழைக்கப்படுகிறது. அவர் தனது சீடர்களுக்கு முன்பாக உயிருடன் சமாதி அடைந்தார். அவர் கணிப்புகளின் "காலக்ஞானம் என்ற புத்தகத்தின் ஆசிரியராகக் கருதப்படுகிறார். அவரது தீர்க்கதரிசன நூல்கள் "கோவிந்த வாக்கியங்கள்" என்றும் அழைக்கப்படுகின்றன.
# பிரம்மம்காரி மடம்

## நிலவியல்

கண்டிமல்லயப்பள்ளி கடப்பாவிலிருந்து 60 கி.மீ. தொலைவில் அமைந்துள்ளது. இது சாலைகளுடன் நன்கு இணைக்கப்பட்டுள்ளது. கடப்பாவிலிருந்து கண்டிமல்லயப்பள்ளிக்கு மைடுகுரு வழியாகச் செல்வது விரும்பத்தக்க பாதை. இது மைடுகூரிலிருந்து 25 கி.மீ. தொலைவில் உள்ளது. பிரம்மம்காரி மடத்திற்கு அருகிலுள்ள தொடருந்து நிலையம் கடப்பா ஆகும். அருகிலுள்ள விமான நிலையம் கடப்பா விமான நிலையம் ஆகும்.
# பிரம்மம்காரி மடம்

## பிரம்மம்சாகர் நீர்த்தேக்கம்

சிறீ பொத்துலூரு வீரபிரம்மேந்திர சுவாமி நீர்த்தேக்கத்திற்கு, பொத்துலுரு வீரபிரம்மேந்திர சுவாமியின் பெயர் சூட்டப்பட்டது. இது தெலுங்கு கங்கை நீர்ப்பாசனத் திட்டத்தின் ஒரு பகுதியாகும். இந்த நீர்த்தேக்கம் சுண்டுப்பள்ளி நீர்த்தேக்கம் என்றும் அழைக்கப்படுகிறது. மறைந்த ஆந்திர முதல்வர் என். டி. ராமராவ் இதன் அடிக்கல் நாட்டினார். இந்த நீர்த்தேக்கம் 17.73 டிஎம்சி அடி கொள்ளளவு கொண்டது. சுற்றியுள்ள மலைகளுடன், இந்த நீர்த்தேக்கம் ஒரு பிரபலமான சுற்றுலா தலமாக மாறியுள்ளது. அங்கு படகுகள் வாடகைக்கு கிடைக்கின்றன.
# சோனி பிபிசி எர்த்து

**சோனி பிபிசி எர்த்து** என்பது பிபிசி இசுடியோசு மற்றும் சோனி பிக்சர்சு நெட்வொர்க்குக்கு சொந்தமான ஒரு இந்திய நாட்டு கட்டணத் தொலைக்காட்சி அலைவரிசை ஆகும். இந்த அலைவரிசை மார்ச் 6, 2017 ஆம் ஆண்டு முதல் மும்பையை தலைமயிடமாகக் கொண்டு தமிழ், தெலுங்கு, இந்தி மற்றும் ஆங்கிலம் போன்ற மொழிகளில் ஆரம்பிக்கப்பட்டது.
# துருக்மெனியர்

**துருக்மெனியர்** என்பவர் மத்திய ஆசியாவை பூர்வீகமாக கொண்ட ஒரு துருக்கிய இனக்குழு ஆவர். இவர்கள் பெரும்பான்மையாக துருக்மெனிஸ்தான், வடக்கு மற்றும் வடகிழக்கு ஈரானிய பகுதிகள் மற்றும் வடமேற்கு ஆப்கானிஸ்தான் ஆகிய பகுதிகளில் வாழ்கின்றனர். குறிப்பிடத்தக்க அளவிலான குழுக்கள் உஸ்பெகிஸ்தான், கஜகஸ்தான் மற்றும் வடக்கு காக்கேசியா ஆகிய பகுதிகளிலும் வாழ்கின்றனர். இவர்கள் துருக்மென் மொழியை பேசுகின்றனர். இம்மொழி துருக்கிய மொழிகளில் கிழக்கு ஒகுஸ் கிளையின் ஒரு பகுதியாக பிரிக்கப்பட்டுள்ளது. துருக்கியம், அசர்பெய்ஜானி, கஷ்கை, ககவுஸ், குராசானி மற்றும் சலார் ஆகிய மொழிகள் ஒகுஸ் மொழிகளுக்கு எடுத்துக்காட்டுகளாகும்.
# நுரானாங் அருவி

**நுரானாங் அருவி** (*Nuranang Falls*) என்பது அருணாச்சலப் பிரதேசத்தில் உள்ள அருவிகளுள் ஒன்றாகும்.
# நுரானாங் அருவி

## அருவி

போங் பாங் அருவி என்றும் அழைக்கப்படுகிறது. சுமார் 100 மீட்டர் உயரமுள்ள இந்த அருவி இந்தியாவின் அருணாச்சல பிரதேசத்தின் தவாங் மாவட்டத்தில் அமைந்துள்ளது. நுரானாங் அருவி இந்த பகுதியில் உள்ள மிகவும் கண்கவர் நீர்வீழ்ச்சிகளில் ஒன்றாகும். இருப்பினும் இந்த அருவி குறித்த தகவல்கள் பல சுற்றுலாப் பயணிகள் அறிந்திருக்கவில்லை. இது டவாங் மற்றும் பொம்டிலா நகரினை இணைக்கும் சாலையில் ஜாங் நகரத்திலிருந்து சுமார் 2 கிலோமீட்டர் தொலைவில் உள்ளது. எனவே இது ஜாங் அருவி என்றும் அழைக்கப்படுகிறது. இந்த அருவியின் அடிப்பகுதியில் சிறிய நீர் மின் ஆற்றல் நிலையம் உள்ளது. இங்கு உள்ளூர் பயன்பாட்டிற்கு மின்சாரம் தயாரிக்கப்படுகிறது.
**நூரானாங் ஆறு** செலா கணவாயின் வடக்கு சரிவுகளிலிருந்து உருவாகிறது. நீர்வீழ்ச்சியின் கீழே இது தவாங் ஆற்றில் விழுகிறது.
# நுரானாங் அருவி

## வரலாறு

புராண கருத்தின் படி, நுரானாங் ஆறு மற்றும் நுரானாங் நீர்வீழ்ச்சிகள் 1962 சீன-இந்தியப் போரில் சிப்பாய், ரைபிள்மேன் ஜஸ்வந்த் சிங் ராவத், மகா வீர் சக்ரா (மரணத்திற்குப் பின்) உதவிய நூரா என்ற உள்ளூர் மோன்பா பழங்குடி பெண்ணின் பெயரால் பெயரிடப்பட்டன. பின்னர் சீனப் படைகள் இப்பகுதியினைக் கைப்பற்றியது. ஆனால் ஜஸ்வந்தின் வீரம் உண்மையான சூழ்நிலையினை விட மிகவும் புத்திசாலித்தனமானவை. எனவே 1962ஆம் ஆண்டுக்கு முன்னரே நூரானாங் என்ற பெயர் வழங்கப்பட்டிருக்கலாம் என்ற கருத்தும் நிலவுகிறது.
# நுரானாங் அருவி

## திரைப்படத்தில்

பாலிவுட் நடிகை மாதுரி தீட்சித் நடித்து 1997-ல் திரைப்படமாக்கப்பட்ட கோய்லா திரைப்படப் பாடலான *தன்ஹாய் தன்ஹாய் தன்ஹாய்* பாடல் சாங்கெசுடர் ஏரியில் படமாக்கப்பட்டதன் மூலம் இப்பகுதி நன்கு வெளி உலகுக்குத் தெரியவந்தது. இதனைத் தொடர்ந்து 2000ஆம் ஆண்டில் இரண்டாவதாக ஹியா தியா நியாவில் "மிதா மிதா" என்ற பாடல் படமாக்கப்பட்டது.
# பாப் தெங் காங் அருவி

**பாப் தெங் காங் அருவி** (*Bap Teng Kang Waterfall*) என்பது இந்தியாவின் அருணாச்சல பிரதேசத்தில் உள்ள தவாங் நகரில் உள்ள ஒரு நீர்வீழ்ச்சி ஆகும். இந்த அருவி மேல் உயரம் கொண்டது. பாப் தெங் காங் நீர்வீழ்ச்சி தவாங்கிலிருந்து 80 கி.மீ. தொலைவில் அமைந்துள்ளது. உயரமான இந்த நீர்வீழ்ச்சி தவாங்கில் அதிகம் பார்வையிடப்பட்ட சுற்றுலாத் தலங்களில் ஒன்றாக உள்ளது.
# ஐக்கிய அமெரிக்க படைத்துறை நிலை நிறுத்தங்கள்

ஐக்கிய அமெரிக்காவின் ராணுவமானது உலகம் முழுவதும் பல்வேறு நாடுகளில் நிறுத்தப்பட்டுள்ளது. 1.50 லட்சம் முதல் 2 லட்சம் வரையிலான துருப்புக்கள் இவ்வாறாக ஐக்கிய அமெரிக்கா மற்றும் அதன் பகுதிகள் தவிர பிற இடங்களில் நிலை நிறுத்தப்பட்டுள்ளன.  
போர்கள் தவிர, ஐக்கிய அமெரிக்க துருப்புக்கள் அமைதி ஏற்படுத்துவதற்காகவும் தூதரகங்களுக்கு பாதுகாப்பு வழங்குவதற்காகவும் நிறுத்தப்பட்டுள்ளன. இவை தவிர சுமார் 40 ஆயிரம் துருப்புக்கள் பல்வேறு இடங்களில் நிறுத்தப்பட்டுள்ளன. இவை எந்தெந்த இடங்களில் நிறுத்தப்பட்டுள்ளன என்பதை வெளிப்படுத்த ஐக்கிய அமெரிக்க அரசாங்கம் மறுக்கிறது.